Fredrik Schreiner

Fredrik Elster Schreiner (født 1905, død 1988) var en norsk offentlig tjenestemann.

Schreiner ble født i Drøbak, og flyttet til Kristiania da han var ti år gammel. Han studerte jus og gikk ut med cand.jur.-grad i 1928. I ungdommen var han medlem av den revolusjonære gruppen Mot Dag.

Han ble ansatt i Trygdeetaten i 1934, og jobbet der i et år før han gikk over til Justisdepartementet og i administrasjonen i Aker kommune. I 1948 ble han ansatt som kommunikasjonsrådmann i Oslo kommune, en jobb han hadde fram til 1973. Han var også involvert i det norske utviklingsprosjektet i Kerala, det første norske utviklingsprosjektet. I 1984 gav han ut boken Oslo Gassverk 1848–1978.

I Salmer 1997 er det med to salmer han har oversatt til norsk.

Han fikk sønnen Per Schreiner, en kjent økonom og offentlig tjenestemann. Selv var han sønn av  Kristian og Alette Schreiner og bror til Johan Schreiner. Fredrik Schreiner døde i 1988.Per Schreiner i Norsk biografisk leksikon

 Referanser 

Kategori:Norske jurister
Kategori:Personer fra Oslo
Kategori:Personer fra Frogn kommune
Kategori:Norske forfattere
Kategori:Norske salmediktere